दिलजीत दोसांझ ने गाया 'पटोला' सॉन्ग तो यूं झूमने लगीं रेखा, बार-बार देखा जा रहा Video  
रेखा का वीडियो हुआ वायरल
दिलजीत दोसांझ के साथ आईं नजर
'राइजिंग स्टार 3' के सेट पर पहुंची थीं
बॉलीवुड एक्ट्रेस रेखा (Rekha) का एक वीडियो सोशल मीडिया पर वायरल हो रहा है. रेखा का ये वीडियो 'राइजिंग स्टार 3' के सेट का है. इस वीडियो में बॉलीवुड एक्ट्रेस रेखा (Rekha) पंजाबी सिंगर दिलजीत दोसांझ (Diljit Dosanjh) के साथ नजर आ रही हैं. दिलजीत दोसांझ (Diljit Dosanjh) शो के प्रतिभागियों के साथ 'पटोला' सॉन्ग गा रहे हैं और वहीं रेखा (Rekha) भी मौजूद हैं. रेखा भी दिलजीत दोसांझ के सॉन्ग पर पहले धीरे-धीरे पांव हिलाती हैं और फिर खड़े-खड़े ही झूमने लगती हैं. रेखा और दिलजीत दोसांझ का ये वीडियो खूब देखा जा रहा है. वैसे भी रेखा का इस तरह का अंदाज बहुत कम ही मौकों पर देखा जाता है.

When @diljitdosanjh gave a tribute to #RekhaJi in his own Punjabi swag! Catch the episode anytime on @justvoot. #RisingStar3#JantaKaPyaar#SalamERekha@Shankar_Live@neetimohan18pic.twitter.com/iAsTYBTDIn

रेखा (Rekha) का ये वीडियो 'राइजिंग स्टार 3 (Rising Star 3)' का है, जिसमें शंकर महादेवन (Shankar Mahadevan), दिलजीत दोसांझ (Diljit Dosanjh) और नीति मोहन (Neeti Mohan) बतौर जज नजर आते हैं. लेकिन दिलजीत दोसांझ और रेखा का ये वीडियो खूब देखा जा रहा है. 
A post shared by ＲＥＫＨＡ ＪＩ (@rekhajifanpage) on Apr 22, 2019 at 12:23am PDT
64 वर्षीया रेखा (Rekha) ने 1966 में दक्षिण भारतीय फिल्म 'रंगुला रत्नम' से अपने अभिनय करियर की शुरुआत की. उस फिल्म में वह बाल कलाकार थीं. अपने करियर में रेखा ने करीब 175 हिंदी और दक्षिण भारतीय फिल्मों में काम किया है जिनमें 'खूबसूरत', 'खून भरी मांग', 'खून और पसीना', 'मुकद्दर का सिकंदर' और 'उमराव जान' उनकी बेहद कामयाब फिल्में हैं. वह तीन फिल्मफेयर और एक राष्ट्रीय फिल्म पुरस्कार जीत चुकी हैं. रेखा को भारत सरकार द्वारा पद्मश्री से भी सम्मानित किया जा चुका है. रेखा का पूरा नाम भानुरेखा गणेशन है. अमिताभ बच्चन के साथ रेखा की ऑनस्क्रीन जोड़ी सुपरहिट रही थी.